Oficiālais Vēstnesis L 339 , 27/12/1984 Lpp. 0027 - 0029

Speciālizdevums somu valodā: Nodaļa 3 Sējums 18 Lpp. 0083

Speciālizdevums spāņu valodā: Nodaļa 03 Sējums 33 Lpp. 0050

Speciālizdevums zviedru valodā: Nodaļa 3 Sējums 18 Lpp. 0083

Speciālizdevums portugāļu valodā Nodaļa 03 Sējums 33 Lpp. 0050



Padomes direktīva (1984. gada 11. decembris), ar ko groza Direktīvas 64/432/EEK un 72/461/EEK attiecībā uz konkrētiem pasākumiem, kuri attiecas uz mutes un nagu sērgu un cūku vezikulāro slimību (84/643/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 43. un 100. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā Direktīvā 64/432/EEK [4], kurā jaunākie grozījumi izdarīti ar Direktīvu 83/646/EEK [5], ir ietverti nosacījumi, kas jāievēro attiecībā uz to dzīvu liellopu un cūku veselību, kuri paredzēti Kopienas iekšējai tirdzniecībai; tā kā dalībvalstis pašlaik piemēro dažādas politikas mutes un nagu sērgas kontrolei un profilaksei; tā kā ir svarīgi visām dalībvalstīm, neatkarīgi no īstenotās veselības politikas, sniegt atbilstošas garantijas, kas ir noteikti vajadzīgas līdz īsteno saskaņotus pasākumus, lai apkarotu mutes un nagu sērgu; tā kā konkrētas garantijas, kas var būt vajadzīgas attiecībā uz cūku vezikulāro slimību, jāsaglabā kā daļa no noteikumiem, kurus piemēro Kopienas iekšējā tirdzniecībā ar dzīvām cūkām, IR PIEŅĒMUSI ŠO DIREKTĪVU. 1. pants Direktīvu 64/432/EEK groza šādi: 1. Direktīvas 3. panta 3. punktā: - a) apakšpunktu svītro, - b), c), d) un e) apakšpunkts attiecīgi kļūst par a), b), c) un d) apakšpunktu. 2. Direktīvas 3. panta 6. punktā: - a) apakšpunktu svītro, - b) un c) apakšpunkts attiecīgi kļūst par a) un b) apakšpunktu. 3. Direktīvas 3. panta 7. punkta c) apakšpunkta trešajā teikumā vārdus "3. punkta b) un c) apakšpunkts" aizstāj ar vārdiem "3. punkta a) un b) apakšpunkts". 4. Direktīvas 4.a un 4.b pantu aizstāj ar šādu pantu: "4.a pants Uz papildu garantijām, kas var būt vajadzīgas attiecībā uz mutes un nagu sērgu un cūku vezikulāro slimību, attiecas šādi noteikumi: 1. Dalībvalstis, kurās vismaz divus gadus nav konstatēta mutes un nagu sērga, kurās neveic vakcināciju un kuras neatļauj to teritorijā ievest mājdzīvniekus, kas ir vakcinēti mazāk nekā pirms gada, var to teritorijā ievest dzīvus liellopus un cūkas, ievērojot šādus nosacījumus: A. Ja mājdzīvnieki nāk no dalībvalsts, kas atbilst tiem pašiem kritērijiem, tad jābūt garantijai, ka tie nav vakcinēti pret mutes un nagu sērgu; B. Ja mājdzīvnieki nāk no dalībvalsts, kurā vismaz divus gadus nav konstatēta mutes un nagu sērga, kurā veic vakcināciju un kura atļauj savā teritorijā ievest vakcinētus mājdzīvniekus, tad: a) jābūt garantijai, ka mājdzīvnieki nav vakcinēti pret mutes un nagu sērgu; b) jābūt garantijai, ka liellopiem ir bijis negatīvs rezultāts mutes un nagu sērgas vīrusa testā, kas veikts, ņemot audu paraugus no balsenes un rīkles gala (testā ar elastīgo zondi); c) jābūt garantijai, ka liellopiem un cūkām ir bijis negatīvs rezultāts seroloģiskajā testā, kas veikts, lai noteiktu mutes un nagu sērgas antivielas; d) jābūt garantijai, ka liellopi un cūkas eksportētājvalstī četrpadsmit dienas ir turēti izolēti vai nu saimniecībā, vai karantīnas punktā, valsts pilnvarota veterinārārsta uzraudzībā. Šajā sakarā neviens no mājdzīvniekiem, kas atrodas izcelsmes saimniecībā vai attiecīgi karantīnas punktā, 21 dienu pirms eksportēšanas nav vakcinēts pret mutes un nagu sērgu, un neviens mājdzīvnieks, izņemot tos, kuri ir daļa no sūtījuma, tajā pašā laika posmā nav ievests saimniecībā vai karantīnas punktā; e) tiem divdesmit vienu dienu jābūt ievietotiem karantīnā; C. Ja mājdzīvnieki nāk no dalībvalsts, kurā vismaz divus gadus nav konstatēta mutes un nagu sērga, tad jābūt: a) B punktā minētajām garantijām, izņemot garantijas par karantīnu izcelsmes saimniecībā; b) iespējamām papildu garantijām, par kurām jālemj saskaņā ar 12. pantā noteikto procedūru. 2. To dalībvalstu teritorijās, kurās veic vakcināciju un kuras ļauj ievest vakcinētus mājdzīvniekus, dzīvus liellopus ieved, ievērojot šādus nosacījumus: a) ja mājdzīvnieki nāk no dalībvalsts, kas atbilst tiem pašiem kritērijiem, tad jābūt: i) garantijai, ka vairāk nekā četrus mēnešus veci liellopi vaislai vai ražošanai ne mazāk kā piecpadsmit dienas un ne vairāk kā četrus mēnešus pirms iekraušanas ir vakcinēti pret A, O un C tipa mutes un nagu sērgas vīrusiem, izmantojot inaktivētu vīrusa vakcīnu, ko eksportētājvalsts kompetentā iestāde ir apstiprinājusi un kontrolē; ii) garantijai, ka vairāk nekā četrus mēnešus veci liellopi kaušanai ne mazāk kā piecpadsmit dienas un ne vairāk kā četrus mēnešus pirms iekraušanas ir vakcinēti pret A, O un C tipa mutes un nagu sērgas vīrusiem, izmantojot inaktivētu vīrusa vakcīnu, ko eksportētājvalsts kompetentā iestāde ir apstiprinājusi un kontrolē; tomēr vakcinācijas derīguma termiņu pagarina līdz divpadsmit mēnešiem, ja liellopi ir atkārtoti vakcinēti dalībvalstīs, kur šādus mājdzīvniekus vakcinē katru gadu un kur tos sistemātiski nokauj, kad tie saslimst ar mutes un nagu sērgu; b) ja mājdzīvnieki nāk no dalībvalsts, kurā vismaz divus gadus nav konstatēta mutes un nagu sērga, kurā neveic vakcināciju un kura neļauj savā teritorijā ievest vakcinētus mājdzīvniekus, tad jābūt garantijai, ka tie nav vakcinēti pret mutes un nagu sērgu, tomēr neskarot mājdzīvniekus, kas, iespējams, ir vakcinēti pret mutes un nagu sērgu, pirms tos ieveda ganāmpulkā, uz kuru tos nosūta. 3. Šā panta 1. punktā minētās dalībvalstis, ievērojot Līguma vispārīgos noteikumus, var arī to teritorijā ievest cūku sugu mājdzīvniekus vaislai vai ražošanai, ja tiem ir bijis negatīvs rezultāts testā, nosakot cūku vezikulārās slimības antivielas, kas ir veikts ne vairāk kā trīsdesmit dienas pirms nosūtīšanas. 4. Ja šajā pantā minētos testus veic saimniecībā, tad nosūtāmie dzīvnieki līdz nosūtīšanai jāizolē no citiem dzīvniekiem. Piemērojot šo pantu, uzskata, ka dalībvalstī vismaz divus gadus nav konstatēta mutes un nagu sērga, arī tad, ja tās teritorijas ierobežotā daļā ir reģistrēts ierobežots slimības uzlies mojumu skaits, ar nosacījumu, ka šādi uzliesmojumi ir apkaroti mazāk nekā trijos mēnešos. Reizi trijos gados un pirmo reizi trīs gadus pēc 3. panta 1. punktā minētās dienas Padome ar kvalificētu balsu vairākumu pēc Komisijas priekšlikuma pārskata šā panta noteikumus. Šī pārskatīšana notiek, pamatojoties uz Komisijas ziņojumu, kuram vajadzības gadījumā ir pievienoti priekšlikumi." 5. Direktīvas 4.c pants kļūst par 4.b pantu. 6. Direktīvas 5. panta pirmajā teikumā vārdus "3. panta 3. punkta a) apakšpunktā un 6. punkta a) apakšpunktā" aizstāj ar vārdiem "4.a panta 2. punktā". 7. Direktīvas 7. panta 1. punktā: - A apakšpunkta a) daļā vārdus "atkāpjoties no 3. panta 3. punkta a) apakšpunkta vai 6. punkta a) apakšpunkta" aizstāj ar vārdiem "atkāpjoties no 4.a panta 2. punkta"; - A punkta a) daļā vārdus "atkāpjoties no 3. panta 3. punkta a) apakšpunkta" aizstāj ar vārdiem "atkāpjoties no 4.a panta 2. punkta". 2. pants Direktīvas 72/461/EEK 12. pantam pievieno šādu daļu: "Tomēr, lai Īrijai un Apvienotajai Karalistei attiecībā uz Ziemeļīriju īpašo režīmu, kas uz tām attiecas saskaņā ar 13. pantu, ļautu aizstāt ar šajā direktīvā izklāstītajiem vispārējiem noteikumiem par mutes un nagu sērgu, abās minētajās dalībvalstīs ne vēlāk kā 1985. gada 30. septembrī stājas spēkā vajadzīgie pasākumi, lai tos izpildītu" . 3. pants Dalībvalstīs stājas spēkā normatīvi un administratīvi akti, kas vajadzīgi, lai ne vēlāk kā 1984. gada 31. decembrī izpildītu šīs direktīvas prasības; dalībvalstis par to tūlīt informē Komisiju. Tomēr Īrijā un Apvienotajā Karalistē attiecībā uz Ziemeļīriju tie stājas spēkā, nodrošinot minēto izpildi ne vēlāk kā 1985. gada 30. septembrī. Līdz minētajai dienai tās ir tiesīgas saglabāt spēkā tādas savas valsts tiesību normas attiecībā uz vaislai, glabāšanai un kaušanai paredzētu liellopu ievešanu to teritorijās no citām dalībvalstīm, kas attiecas uz aizsardzību pret mutes un nagu sērgu, tajā pašā laikā ievērojot Līguma vispārīgos noteikumus. 4. pants Šī direktīva ir adresēta dalībvalstīm. Briselē, 1984. gada 11. decembrī Padomes vārdā — Priekšsēdētājs A. Deasy [1] OV C 122, 5.5.1984., 7. lpp. [2] OV C 172, 2.7.1984., 185. lpp. [3] OV C 248, 17.9.1984., 16. lpp. [4] OV 121, 29.7.1964., 1977./64. lpp. [5] OV L 360, 23.12.1983., 44. lpp. --------------------------------------------------